[image: image1.jpg]- A




PARLAMENTUL ROMÂNIEI

CAMERA DEPUTAŢILOR
	   Comisia pentru politică economică,
          reformă şi privatizare 
	
	                    Bucureşti,  11.09.2012
                    Nr. 21/98
                    PL-x 145/2012


      AVIZ

asupra proiectului de Lege pentru completarea art.38 din 
Legea nr.571/2003 privind Codul fiscal
               În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege pentru completarea art.38 din Legea nr.571/2003 privind         Codul fiscal, trimis cu adresa nr. PL-x 145 din 29 mai 2012, înregistrată sub                    nr. 21/98 din 30 mai  2012. 
  Senatul, în calitate de primă Cameră sesizată, a adoptat iniţiativa legislativă, în conformitate cu prevederile articolului 75 alineatul (2) teza a  III-a din Constituţia României, republicată.
  Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

  În conformitate cu prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus, în şedinţa din 11 septembrie 2012.

     Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ, transmis cu adresa                                         nr. 1295 din 7 decembrie 2011 şi  punctul de vedere al Guvernului transmis cu adresele  nr. 2871 din 15 decembrie 2011, respectiv  nr. 4841 din 10 iulie 2012 prin care nu susţine adoptarea acestei iniţiative legislative. 
               Cu prilejul dezbaterilor, membrii Comisiei pentru politică economică, reformă şi privatizare au constatat că iniţiativa legislativă nu se justifică întrucât            articolul 38 din Legea nr. 571/2003 privind Codul fiscal, cu modificările şi completările ulterioare,  ce se propune a fi completat, face referire la impozitul pe profit, aplicabil persoanelor juridice.

Potrivit dispoziţiilor legale în vigoare, contribuabilii care datorează impozit pentru veniturile obţinute din arendarea bunurilor agricole, conform prevederilor             Cap. 4 - Venituri din cedarea folosinţei bunurilor din Titlul III - Impozitul pe venit al Codului fiscal sunt persoanele fizice. La determinarea impozitului, cota de 16% se aplică asupra venitului net stabilit prin deducerea din venitul brut a cheltuielilor calculate prin aplicarea cotei de 25% asupra venitului brut. Contribuabilii pot opta pentru determinarea venitului net în sistem real pe baza datelor din contabilitatea în partidă simplă.
Faţă de aceste considerente, membrii Comisiei pentru politică economică, reformă şi privatizare au hotărât, cu unanimitate de voturi, avizarea negativă a iniţiativei legislative.
     În raport cu obiectul şi conţinutul său, proiectul de lege face parte din categoria legilor ordinare.

                 PREŞEDINTE
                SECRETAR
                Mihai TUDOSE                                                     Horia GRAMA 
      Şef serviciu

